Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1130/13/3306	Považská Bystrica, 11.12.2013
EEČ : 2-26-201-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Popis skutku
hoci bol ako otec mal. XXXXX, nar. 22.09.2003, bytom u starej matky, povinný prispievať na jeho výživu podľa zákona o rodine ako aj podľa rozsudku Okresného súdu XXXXX sp. zn. 7P/65/2010 zo dňa 29.09.2010, právoplatného dňa 30.10.2010, sumou na vo výške 40 Eur mesačne, ktoré výživné mal zasielať do 15. dňa v  mesiaci vopred k rukám starej matky dieťaťa, XXXXX, trvale bytom XXXXX, XXXXX, plneniu vyživovacej povinnosti sa od mesiaca október 2010 úmyselne vyhýbal tým, že napriek tomu, že od 11.02.2008 bol na základe živnostenského oprávnenia osobou samostatne zárobkovo činnou, ktorá živnosť mu ku dňu 12.01.2013 zanikla, následne sa ako uchádzač o zamestnanie na Úrade práce, sociálnych vecí a rodiny XXXXX nezaevidoval, zároveň od roku 2010 doposiaľ podniká na základe živnostenského oprávnenia ako klampiar v Českej republike s priemerným mesačným príjmom okolo 25.000 Kč, zo svojho pravidelného mesačného príjmu na výživu svojho syna mal. XXXXX v Púchove, v Pov. Bystrici, ani na inom mieste neprispel, čím mu za obdobie od októbra 2010 do septembra 2013 vrátane vznikol dlh na výživnom v celkovej výške 280 Eur, nakoľko časť dlhu na výživnom vo výške 1.160 Eur uhradil

lebo zanikla trestnosť činu

Odôvodnenie:
Vyšetrovateľ Okresného riaditeľstva PZ XXXXX, Odboru kriminálnej polície, uznesením ČVS: ORP-536/OVK-PB-2013 zo dňa 19.09.2013 podľa § 199 ods. 1 Tr. por. začal trestné stíhanie vo veci a súčasne podľa § 206 ods.1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2, 3 písm. b/ Tr. zák. s poukázaním na § 138 písm. b/ Tr. zák. na tom skutkovom základe, že hoci bol ako otec mal. XXXXX, nar. 22.09.2003, bytom u starej matky, povinný prispievať na jeho výživu podľa zákona o rodine ako aj podľa rozsudku Okresného súdu XXXXX sp. zn. 7P/65/2010 zo dňa 29.09.2010, právoplatného dňa 30.10.2010, sumou na vo výške 40 Eur mesačne, ktoré výživné mal zasielať do 15. dňa v  mesiaci vopred k rukám starej matky dieťaťa, XXXXX, trvale bytom XXXXX XXXXX, plneniu vyživovacej povinnosti sa od mesiaca október 2010 úmyselne vyhýbal tým, že napriek tomu, že od 11.02.2008 bol na základe živnostenského oprávnenia osobou samostatne zárobkovo činnou, ktorá živnosť mu ku dňu 12.01.2013 zanikla, následne sa ako uchádzač o zamestnanie na Úrade práce, sociálnych vecí a rodiny XXXXX nezaevidoval, zároveň od roku 2010 doposiaľ podniká na základe živnostenského oprávnenia ako klampiar v Českej republike s priemerným mesačným príjmom okolo 25.000 Kč, zo svojho pravidelného mesačného príjmu na výživu svojho syna mal. XXXXX v Púchove, v Pov. Bystrici, ani na inom mieste neprispel, čím mu za obdobie od októbra 2010 do septembra 2013 vrátane vznikol dlh na výživnom v celkovej výške 280 Eur, nakoľko časť dlhu na výživnom vo výške 1.160 Eur uhradil.

Po skončení skráteného vyšetrovania vyšetrovateľ PZ predložil prokurátorovi vyšetrovací spis, vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h/ Tr. por. s poukázaním na ustanovenie § 86 ods. 1 písm. a/ Tr. zák.

	Preskúmala som vyšetrovací spis ČVS: ORP-536/OVK-PB-2013 a dospela som k záveru, že predmetný návrh vyšetrovateľa PZ na zastavenie trestného stíhania proti obv. Vráblikovi je opodstatnený.

	V priebehu skráteného vyšetrovania bol vypočutý svedok - poškodený XXXXX, obvinený XXXXX, boli zabezpečené listinné dôkazy: rozsudok Okresného súdu Považská Bystrica sp. zn. XXXXX zo dňa XXXXX, rodný list, poštové poukazy preukazujúce zaplatenie výživného, potvrdenie o návšteve školy, správy o obvinenom, výpis z ústrednej evidencie priestupkov, odpis registra trestov a iné. 

	XXXXX do zápisnice o výsluchu obvineného zo dňa 27.09.2013 uviedol, že si je vedomý toho, že si riadne neplnil svoju vyživovaciu povinnosť voči synovi Patrikovi a bude sa snažiť dlžné výživné v čo najkratšom čase uhradiť.

Poškodená XXXXX do zápisnice o výsluchu svedka poškodeného zo dňa 07.10.2013 uviedla, že v trestnom oznámení omylom zabudla na 2 splátky výživného z januára 2013, ktoré považuje za bežné výživné za mesiace marec 2013 a máj 2013. Taktiež uviedla, že dňa 4.10.2013 jej zaslal obv. XXXXX výživné za mesiace júl - september 2013.

	Do zápisnice o výsluchu svedka poškodeného zo dňa 21.11.2013 XXXXX uviedla, že obv. XXXXX jej zaplatil dlžné výživné v celej výške a taktiež zaplatil aj bežné výživné za miesiace október 2013 a november 2013, a teda výživné na svojho syna uhradil obv. XXXXX v plnej výške. Zároveň uviedla, že neplnenie vyživovacej povinnosti o strany obv. Vráblika nemalo nepriaznivé následky pre mal. XXXXX.

Úhrada výživného v plnej výške je preukázaná aj predloženými poštovými poukazmi.

	  Prečinu zanedbania  povinnej výživy podľa § 207 ods. 2, 3 písm. b/ Tr. zák. s poukázaním na § 138 písm. b/ Tr. zák. sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného a čin spácha závažnejším spôsobom konania - po dlhší čas.

           Dôkazmi vykonanými v priebehu skráteného vyšetrovania bolo zistené, že obv. XXXXX svojím protiprávnym konaním, teda úmyselným vyhýbaním sa plneniu vyživovacej povinnosti voči maloletému XXXXX v období od októbra 2010 do septembra 2013 vrátane, po formálnej stránke naplnil všetky zákonné znaky skutkovej podstaty prečinu zanedbania povinnej výživy podľa § 207 ods. 2, 3 písm. b/ Tr. zák. s poukázaním na § 138 písm. b/ Tr. zák. 

           Podľa § 86 ods. 1 písm. a/ Tr. zák. trestnosť prečinu zanedbania povinnej výživy ( § 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	 S prihliadnutím k tomu, že obv. XXXXX si dodatočne splnil vyživovaciu povinnosť voči mal. Synovi XXXXX určenú súdom v celom rozsahu a trestný čin nemal trvalo nepriaznivé následky, trestnosť prečinu zanedbania povinnej výživy týmto zanikla, čo je v súlade s citovaným ustanovením § 86 ods. 1 písm. a/ Tr. zák..

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lenka Danihlíková
prokurátorka